બાબાસાહેબ આંબેડકરના વિચારો અને તેમણે આપેલા સંવિધાનને કારણે જ ભારત વિશ્વનો સર્વોત્તમ દેશ બની શક્યો છે અને તેમના વિચારો પર જ રાજ્યનો કાર્યભાર ચાલી રહ્યો છે એવી પ્રતિક્રિયા મુખ્ય પ્રધાન દેવેન્દ્ર ફડણવીસે ચૈત્યભૂમિમાં ભારત રત્નને શ્રદ્ધાંજલિ આપ્યા બાદ આપી હતી. ડૉ. બાબાસાહેબ આંબેડકરના સપનાને સાકાર કરવાના પ્રયત્નો અમે કરી રહ્યા છીએ એમ જણાવીને મુખ્ય પ્રધાન દેવેન્દ્ર ફડણવીસે કહ્યું હતું કે ‘છેલ્લી વ્યક્તિ સુધી વિકાસ પહોંચવો જોઈએ એ માટે અમે કટિબદ્ધ છીએ અને એ દિશામાં કાર્ય કરી રહ્યા છીએ.